stanford-oval/wikipedia huggingface dataset:
Tilla Kekki

Tilla Kekki (s. 9. huhtikuuta 1940 Jyväskylän maalaiskunta) on suomalainen kuvataiteilija ja kuvanveistäjä. Kekin veistosten pääasiallisin materiaali on kupari, mutta hän työstää myös alumiinia ja betonia.
Tilla Kekki valmistui ekonomiksi Helsingin kauppakorkeakoulusta vuonna 1963. Hän opiskeli ylimääräisenä opiskelijana Taideteollisessa korkeakoulussa vuosina 1990–1992 ja Adultan taidemetallilinjalla kahteen otteeseen, vuosina 2002–2002 ja 2004–2005. Vapaita kuvanveisto-opintoja hänellä on vuodesta 1980 lähtien. Kekki asuu Järvenpäässä.
Kekki on pitänyt yksityisnäyttelyitä vuodesta 1992 lähtien ja osallistunut yhteisnäyttelyihin 1993 lähtien. Hän on lisäksi opettanut kuvanveistoa ja keraamista kuvanveistoa.
Julkisia veistoksia

Kekin julkisia töitä ovat muun muassa:
Aikojen saatto, 2005, Espoo
Mama Africa ja Mama Europa, 2008 ja 2009, Helsinki
Kulkijat, 2017, Järvenpää
Julkisia veistoksia > Valokuvia julkisista teoksista

Mama Africa (2008), Helsinki
Aikojen saatto (2005), Espoo
Aiheesta muualla

Tilla Kekki taiteilijamatrikkelissa
Tilla Kekki Kansallisgallerian kokoelmissa
Sarah Churchill (näyttelijä)

| Sarah Churchill |
| --- | --- |
 Sarah Churchill elokuvassa Kunikaalliset häät (Royal Wedding)
Henkilötiedot
Syntynyt: 7. lokakuuta 1914
Kuollut: 24. syyskuuta 1982 (67 vuotta)
Aiheesta muualla
IMDb 
Elonet
Sarah Millicent Hermione Churchill (oik. Sarah Tuchet-Jesson, 7. lokakuuta 1914 – 24. syyskuuta 1982) oli brittiläinen näyttelijä ja tanssija. Hän esiintyi 1940- ja 1950-luvulla noin viidessä elokuvassa ja parissakymmenessä televisiosarjassa. Elokuvassa Kuninkaalliset häät (Royal Wedding, 1951) hän oli yhdessä pääosista.
Sarah Churchill oli Winston Churchillin tytär, ja käytti elokuvissa tyttönimeään. Hän sai nimensä Sarah Churchillin, Marlboroughin herttuattaren mukaan. Hän meni naimisiin vuonna 1936 konserttipianisti Victor Oliverin kanssa, vaikka vanhemmat olivat liittoa vastaan. Vuonna 1962 hän meni naimisiin kolmannen kerran, nyt Lordi Audleyn (Percy Henry Touchet Tuchet-Jesson) kanssa.
Alkoholisoitunut Churchill oli myöhemmin julkisuudessa skandaaliensa vuoksi. Hänet pidätettiin useaan otteeseen julkisen juopumuksen ja häiriökäyttäytymisen vuoksi.
Churchillin omaelämäkerta Keep on Dancing ilmestyi 1981.
Aiheesta muualla

Kuvia tai muita tiedostoja aiheesta Sarah Churchill (näyttelijä) Wikimedia Commonsissa
The Wicker Man (kappale)

| ”The Wicker Man” Iron Maiden |
| --- | --- | --- |

Singlen tiedot
 Albumilta: Brave New World
 Äänitetty : 1999-2000
 Julkaistu: 8. toukokuuta 2000
 Tekijä(t): Adrian Smith   Steve Harris   Bruce Dickinson
 Tyylilaji: heavy metal
 Kesto: 04.35
 Levy-yhtiö: EMI
Muut kannet

Iron Maidenin muut singlet
| ”Futureal” 1998 | ”The Wicker Man” 2000 | ”Out of the Silent Planet” 2000 |
The Wicker Man on Iron Maidenin ensimmäinen single Brave New World -albumilta. Single julkaistiin 8. toukokuuta 2000. Se pohjautuu vuonna 1973 tehtyyn elokuvaan Uhrijuhla. Kappaleen ovat tehneet yhteistyössä Bruce Dickinson, Steve Harris ja Adrian Smith. Single oli Suomen virallisella listalla parhaimmillaan sijalla 11 ja Yhdistyneessä kuningaskunnassa sen listasijoitus oli 9.
Kappaleet > Standard edition

The Wicker Man – 4.35 (säv. Dickinson/Harris/Smith)
Futureal (live Helsingin jäähalli, Suomi 15.syyskuuta 1999) – 2.58 (säv. Harris/Bayley)
Man on the Edge (live Filaforum, Milano, Italia 23.syyskuuta 1999) – 4.37 (säv. Bayley/Gers)
The Wicker Man (video) – 4.35 (säv. Dickinson/Harris/Smith)
Kappaleet > Limited edition

Rajoitettu painos sisälsi kaksi CD:tä ja kaksipuolisen julisteen. Euroopan julkaisu sisälsi myös lasinalusen.
Kappaleet > Limited edition > Ensimmäinen CD

The Wicker Man – 4.35 (säv. Dickinson/Harris/Smith)
Man on the Edge (live Filaforum, Milano, Italia 23.syyskuuta 1999) – 4.37 (säv. Bayley/Gers)
Powerslave (live Palau Olympico, Barcelona, Espanja 25.syyskuuta) – 7.11 (säv. Dickinson)
The Wicker Man (video) – 4.35 (säv. Dickinson/Harris/Smith)
Kappaleet > Limited edition > Toinen CD

The Wicker Man – 4.35 (säv. Dickinson/Harris/Smith)
Futureal (live Helsingin jäähalli, Suomi 15.syyskuuta 1999) – 2.58 (säv. Harris/Bayley)
Killers" (live Athoy, Rotterdam, Alankomaat 10.syyskuuta 1999) – 4.28 (säv. Di'Anno/Harris)
Futureal (live video) – 2.58 (säv. Harris/Bayley)
Kappaleet > 12" picture disc LP

The Wicker Man – 4.35 (säv. Dickinson/Harris/Smith)
Powerslave (live Palau Olympico, Barcelona, Espanja 25.syyskuuta) – 7.11 (säv. Dickinson)
Killers" (live Athoy, Rotterdam, Alankomaat 10.syyskuuta 1999) – 4.28 (säv. Di'Anno/Harris)
Kokoonpano

Bruce Dickinson – laulu
Steve Harris – basso, taustalaulu
Dave Murray – kitara
Adrian Smith – kitara, taustalaulu
Janick Gers – kitara
Nicko McBrain – rummut
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris
To tha X-treme

| To tha X-Treme Devin the Dude |
| --- | --- | --- |

Studioalbumin tiedot
 Äänitetty : 2003–2004
 Julkaistu: 15. kesäkuuta 2004
 Formaatti: CD
 Tyylilaji: hip hop
 Levy-yhtiö: Rap-a-Lot
Listasijoitukset
  55.
Devin the Duden muut julkaisut
| Just Tryin’ ta Live 2002 | To tha X-Treme 2004 | Waitin’ to Inhale 2007 |
To tha X-Treme on Devin the Duden kolmas studioalbumi, joka julkaistiin 15. kesäkuuta 2004. Levyllä vierailee muun muassa 8Ball.
Albumi debytoi Yhdysvalloissa Billboard 200 -listan sijalla 55.
Kappaleet

| # | Kappale | Kirjoittaja(t) | Vierailevat artistit |
| --- | --- | --- | --- |
| 1 | Devin's Medley |  |  |
| 2 | To Tha X-Treme | Buchanan, Copeland |  |
| 3 | Cooter Brown | Bank, Copeland |  |
| 4 | What? | Cohn, Copeland |  |
| 5 | Freak | Copeland, Gilmour |  |
| 6 | Right Now | Copeland |  |
| 7 | Too Cute | Baker, Copeland, McQueen, Perry & Poye | Erica Marion |
| 8 | Don't Go | Copeland, Dean, Moore |  |
| 9 | Come on & Come | Copeland, Hobbs |  |
| 10 | Go Fight Some Other Crime | Buchanan, Copeland, Moore |  |
| 11 | Briarpatch | Copeland, McQueen, Poye |  |
| 12 | She's Gone | Copeland, Jefferson |  |
| 13 | Anythang | Copeland, Moore |  |
| 14 | Tha Funk | Copeland, Poye, Smith | 8Ball |
| 15 | Motha | Copeland, Poye |  |
| 16 | Party | Brown, Copeland, Cross | KB & Man Child |
| 17 | Unity | Copeland, Dean |  |
Arvostelut

RapReviews:
Salmelainen

Salmelainen on suomalainen sukunimi:
Eero Salmelainen, oik. Erik Rudbeck (1830–1867), satujen kerääjä ja julkaisija
Eino Salmelainen (1893–1975), teatteriohjaaja
Kari Salmelainen (s. 1948),  televisiojuontaja
Matti Salmelainen (1932–2019), jalkapalloilija
Olli Salmelainen, oik. Taavi Viljakainen (1873–1959), näytelmäkirjailija
Tobias Salmelainen (s. 1985), jääkiekkoilija
Tommi Salmelainen (s. 1949), jääkiekkoilija
Tony Salmelainen (s. 1981), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Salmela (Artjärvi)

Salmela on nykyisin Orimattilaan kuuluvan Artjärven pitäjän kuntakeskuksena toimineen Artjärven kirkonkylä -nimisen tilastollisen taajaman läntinen osa.[lähde? ]
Salmelaan olivat keskittyneet palvelut, kuten kunnanvirastot, kirjasto, apteekki, terveyskeskusvastaanotto, puolet bensiiniasemista ja kaupoista sekä posti ja matkahuolto. Ravintolapalveluita Salmelassa edusti pizzeria. Kuntayhdistymisen jälkeen siellä on Osuuskauppa Hämeenmaan ABC-tankkauspaikka ja Sale. Postin SmartPost-pakettipalvelu on entisen Artjärven Säästöpankin aikaisemman kiinteistön alakerrassa itäpuolella, missä toimii Salmelantien varrella länsipuolella lounasravintola Bomonti.
Artjärven kirjasto Kirsintupa on syksystä 2018 lähtien toiminut yksityinen julkinen kirjasto. Kuva elokuulta 2020.
Artjärven kunnan ja Orimattilan kaupungin yhdistyttyä Salmelasta suljettiin kunnantalo, koska hallinto hoidetaan Orimattilan keskustaajamasta kaupungintalolta, ja Artjärven kirjasto, jonka palveluita on korvattu Orimattilan kaupunginkirjaston kirjastoautolla.
Salmelassa on Osuuskauppa Hämeenmaan Sale -elintarvikemyymälä ja ABC-liikenneasema liikennepolttonesteiden tankkausta varten sekä Artjärven VPK, joka on Päijät-Hämeen pelastuslaitoksen sopimuspalokunta. Pizzerian pohjoispuolella on rakennus, missä on aamiaismajoitus pizzeriaa pitävän yrityksen toimintana.[lähde? ]
Artjärven kirkonkylä sijaitsee Salmelasta itään päin. Siellä on Artjärven kirkko ja kaksi hautausmaata.[lähde? ]
Sauvolan kansakoulu

Sauvolan kansakoulu oli Iittalan kylässä entisessä Kalvolan kunnassa Kanta-Hämeessä vuosina 1872–1972 toiminut kansakoulu. Suurimmillaan vuonna 1950 koulussa oli 183 oppilasta.
Sauvon vaakuna

Sauvon vaakuna
Sauvon vaakunassa esiintyy Sauvon tunnuslintu naakka eli sauvolaisittain hakkinen, joita Sauvossa on paljon. Sauvon asukkaita on ennen kutsuttu hakkisiksi. Vaakunassa olevat kannukset viittaavat paikkakunnan aiemmin runsaaseen aateliin ja sen moniin kartanoihin. Vaakunan suunnitteli Ahti Hammar. Vaakuna hyväksyttiin vuonna 1956, ja sen selitysteksti on seuraava: ”Kultakentässä seisova naakka, saatteena kummallakin puolellaan kuusikärkinen kannustähti keskenään vastapalkeittain, kaikki mustia”.
Toranomon

Toranomon Hills Mori Tower -pilvenpiirtäjä
Toranomon
Toranomon (jap. 虎ノ門) on Tokion kaupunginosa Minaton erillisalueella. Se sijaitsee erillisalueen pohjoisreunalla Tokion keisarillisen palatsin eteläpuolella. Toranomon on toimisto- ja liikealuetta, joka on rakentunut pohjois–eteläsuuntaisen Sakurada-dōri-kadun ympärille Toranomonin ja Kamiyachōn metroasemien välille. Kaupunginosan merkittävimpiä rakennuksia ovat Tokion Ōkura-hotelli ja Ōkura-taidemuseo sekä Toranomon Hills -pilvenpiirtäjäkompleksi.
Toranomonin kaupunginosan pinta-ala on 0,51 neliökilometriä. Se jakautuu viiteen osa-alueeseen, jotka on numeroitu Toranomon 1-chōme–Toranomon 5-chōme. Niissä on yhteensä 3 430 asukasta (marraskuussa 2022). Kaupunginosan väestötiheys on siten noin 6 700 asukasta neliökilometrillä.
Historia

Toranomonin kaupunginosa on saanut nimensä Edon linnan Toranomon-portilta. Kirjaimellisesti nimi tarkoittaa ’tiikerin porttia’. Portin nimi perustui kiinalaiseen perinteeseen neljästä eläimestä, jotka suojelevat eri ilmansuuntia; tiikerin portin esikuvana oli valkoinen tiikeri (byakko). Portti purettiin Meiji-restauraation jälkeen vuonna 1873, ja nykyisin siitä on jäljellä vain jäänteitä.
2010-luvulta lähtien Toranomonin alue on kokenut suuria muutoksia, kun sen läpi on rakennettu Tokion toisen kehätien (kanjō dai-2-gōsen) puuttuva osa ja korkeita pilvenpiirtäjiä. Kehätien suunnittelu aloitettiin jo toisen maailmansodan jälkeen, mutta yksityisen maan hankkiminen sen rakentamista varten osoittautui vaikeaksi, ja tie alettiin tuntea jopa liikanimellä ”McArthurin haamutie” (maboroshi no McArthur-dōro). 1990-luvun lopulla tie päätettiin rakentaa tunneliin ja Toranomon Hills -rakennuskompleksi sen päälle. Tunneli ja Mori-kiinteistökehitysyhtiön rakennuttama 247 metriä korkea Toranomon Hills Mori Tower -pilvenpiirtäjä avattiin vuonna 2014. Avautuessaan tornitalosta tuli Midtown Towerin ohella yksi kaupungin korkeimmista rakennuksista.
Aoi-zaka-rinne Toranomonin ulkopuolella, Hiroshige
Edon linnan Toranomon-portti 1800-luvulla
Kaupunkikuva ja rakennukset

Toranomon sijaitsee Shinbashin ja Akasakan alueiden välissä Tokion keisarillisen palatsin eteläpuolella. Naapurikaupunginosia ovat pohjoisessa Chiyodan erillisalueen Kasumigaseki, idässä Minaton erillisalueen Nishi-Shinbashi ja Atago, etelässä Shiba-kōen ja Azabudai sekä lännessä Roppongi ja Akasaka. Kaupunginosan läpi kulkee pohjois-eteläsuunnassa pääkatu Sakurada-dōri, joka risteää pohjoisessa Sotobori-dōri-kadun ja Tokion toisen kehätien kanssa. Tämä seutu on Toranomonin vilkasliikenteisintä aluetta.
Toranomon Hills -hankkeen yhteydessä Mori-kiinteistökehitysyhtiö on rakennuttanut alueelle Toranomon Hills Mori Towerin lisäksi useita pilvenpiirtäjiä: vuonna 2020 valmistui toimistorakennus Toranomon Hills Business Tower, vuonna 2022 asuintorni Toranomon Hills Residential Tower. Torneista korkein, 266 metriin kohoava Toranomon Hills Station Tower, sijaitsee uuden Toranomon Hillsin metroaseman yhteydessä, ja sen on tarkoitus valmistua vuonna 2023. Mori-yhtiö rakennuttaa pilvenpiirtäjiä myös kaupunginosan eteläreunalle Toranomonin–Azabudain hankealueelle, josta on purettu vanha monimuotoinen ja pienimittakaavainen kaupunkialue. Sen tilalle alettiin vuonna 2019 rakentaa kolmea pilvenpiirtäjää, ostoskeskuksia ja muita toimintoja. Alueelle sijoittuu myös teamLab-taidekollektiivin museo.
Uusien pilvenpiirtäjäkortteleiden lisäksi Toranomonin alueella on 1960-luvulla perustettu Tokion Ōkura-hotelli, joka rakennettiin 2010-luvulla uudelleen. Hotellin yhteydessä toimii Ōkura-taidemuseo, Japanin vanhin yksityinen taidemuseo. Alueen toimitaloihin kuuluvat esimerkiksi TV Tokyon studiot, Japan Tobaccon toimitalo ja Japanin kansallinen painotoimisto. Kaupunginosassa sijaitsee myös Tokion Kotohira-gūn šintolainen pyhäkkö, joka siirrettiin paikalle Mitan kaupunginosasta vuonna 1679. Daimio Kyōgoku Takatomo pyhitti sinne Sanukin provinssin Kotohira-gūn pyhäkön kamin (Kotohira daigongen).
Toranomon Hillsin ulkotilaa
Kotohira-gūn pyhäkkö sijaitsee tornitalon yhteydessä
JT Building -toimistotalo
Tokion Ōkura-hotelli ja Ōkura-taidemuseo
Ōkura-hotellin sisäänkäynti
Ōkura-hotellin rekonstruoitu aulatila
Toranomonin–Azabudain alueen pilvenpiirtäjiä
Tentoku-jin buddhalainen temppeli
Liikenne

Toranomonia palvelee kolme Tokion metron asemaa. Tōkyō metron liikennöimä Hibiya-linja kulkee kaupunginosan läpi pohjois–eteläsuunnassa ja pysähtyy Toranomon Hillsin ja Kamiyachōn metroasemilla. Toranomon Hillsin asema avattiin vuonna 2020 palvelemaan sen yhteydessä sijaitsevaa pilvenpiirtäjäaluetta. Ginza-linja kulkee vuorostaan kaupunginosan pohjoisreunalla ja pysähtyy Toranomonin metroasemalla.
Aiheesta muualla

Kuvia tai muita tiedostoja aiheesta Toranomon Wikimedia Commonsissa
Roolihuijaus

Roolihuijaus (Faking It) on alun perin brittiläinen tosi-tv-sarja, jota on tehty vuodesta 2001.
Joka jaksossa koulutetaan neljän viikon ajan yhtä ihmistä jonkin päinvastaisen asian ammattilaiseksi kuin mitä hän alun alkaen edustaa. Sen jälkeen koulutettava osallistuu kolmen oikean ammattilaisen kanssa kokeeseen, jossa tuomariston jäsenet yrittävät lopulta arvata kuka oli huijari. Jaksojen aiheita ovat olleet muun muassa vakuutusmyyjästä sijaisnäyttelijäksi, lampaankerijästä hiusstylistiksi, sellististä DJ:ksi ja tietokonenörtistä kuntoiluhulluksi. Sarjasta on tehty erimaalaisia versioita. Brittiläistä ja yhdysvaltalaista versiota Suomessa esittää Nelonen.
Aiheesta muualla

Roolihuijaus Internet Movie Databasessa (englanniksi)
Roolihuijaus - brittiläinen kotisivu
Ruotsin Suomalainen (lehti)

| Ruotsin Suomalainen : Ruotsin suomalaisseurojen keskusliiton äänenkannattaja |
| --- | --- |

Julkaisija:  Ruotsin suomalaisseurojen keskusliitto
ISSN:  ISSN 0345-9772
Levikki:  9600
Perustettu:  1964
Päätoimittaja:  Tapani Kekki (2000–)
Sitoutuneisuus:  sitoutumaton
Kotikunta:  Tukholma
Kotimaa:  Ruotsi
Ilmestymistiheys:  kerran viikossa
Kieli:  (suomeksi)(ruotsiksi)
Aiheesta muualla
Kotisivu
Ruotsin Suomalainen on Ruotsissa viikoittain (joka torstai) ilmestyvä suomenkielinen sanomalehti. Lehden perusti vuonna 1964 Ruotsin suomalaisseurojen keskusliitto, ja sen levikki oli vuonna 2008 Ruotsin virallisen levikintarkastuksen (Tidningstatistik) mukaan 9 600 maksavaa tilaajaa. Toimituksen arvion mukaan lehdellä on 30 000 lukijaa viikoittain.
Lehti on sitoutumaton Ruotsin noin 450 000 henkilöä käsittävän suomenkielisen väestön joukkotiedotusväline. Lehti keskittyy kertomaan raportoinnissaan ruotsinsuomalaisten tapahtumista ja asioista, joista Ruotsin ja Suomen lehdistö ei kerro ja joita kummankaan maan valtaväestön mediat eivät välttämättä tunne. Kyseessä on media, jonka tehtävänä on tuoda esiin ruotsinsuomalainen näkökulma Ruotsin ja Suomen mediakentässä. Lehden päätoimitus sijaitsee Tukholmassa, ja sillä on 10 aluetoimitusta eri puolilla Ruotsia suurimmilla suomalaispaikkakunnilla.
Lehden päätoimittajana ja vastaavana julkaisijana on vuodesta 2000 lähtien toiminut Tapani Kekki.
Aiheesta muualla

Lehden kotisivu
Sarjakuvalehti

Sarjakuvalehti tarkoittaa seuraavia asioita:
sarjakuvalehti, sarjakuvia sisältävä lehti
Sarjakuvalehti, suomalainen sarjakuvalehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sarjakuvalehti”, voi hakea sivunnimihaulla, laajalla sivunnimihaulla tai tekstihaulla.
Sarah Chang

Sarah Chang (s. 10. joulukuuta 1980 Philadelphia, Pennsylvania) on yhdysvaltalainen viulisti. Changin vanhemmat ovat Koreasta Yhdysvaltoihin muuttaneita muusikkoja. Hän sai ensimmäisen viulunsa 3-vuotiaana ja pääsi konservatorioon 7-vuotiaana. Hän konsertoi New Yorkin filharmonikkojen solistina ensi kerran 8-vuotiaana.
Sarah Chang on levyttänyt yksinomaan EMI Classics -levymerkille.
Sarah Chang on esiintynyt useita kertoja Suomessa, mm. Helsingin kaupunginorkesterin, Turun filharmonisen orkesterin ja Oulu Sinfonian solistina.
Sarah Chang on saanut useita merkittäviä huomionosoituksia. Vuonna 2004 hän sai Hollywood Bowl Hall of Fame -palkinnon  sen kaikkien aikojen nuorimpana saajana ja World Economic Forum nimesi hänet vuonna 2008 young global leaderiksi.
Diskografia

1992 Debut
1993 Pjotr Tšaikovski: Viulukonsertto. Lontoon sinfoniaorkesteri, Sir Colin Davis.
1996 Eduard Lalo; Vieuxtemps
1997 Simply Sarah
1998 Jean Sibeliuksen ja Felix Mendelssonin viulukonsertot. Konserttiäänitys. Berliinin filharmonikot, Mariss Jansons
1999 Sweet Sorrow
2000 Karl Goldmark: Viulukonsertto. Gürzenich-orkesteri, Köln, James Conlon
2001 Fire and Ice
2002 Antonín Dvořák: Viulukonsertto. Lontoon sinfoniaorkesteri, Sir Colin Davis
2003 Classical Legends (compilation)
2004 French sonats (Lars Vogt)
2004 Ralph Vaughan Williams: Sinfonies; The Lark Ascending. (Bernard Haitink)
2005 Andrew Lloyd Webber: Phantasie/Woman in White
2006 Dmitri Šostakovitš: Viulukonsertto 1 ja Sergei Prokofjev: Viulukonsertto 1. Berliinin filharmonikot, Simon Rattle
2007 Antonio Vivaldi: Neljä vuodenaikaa. Orfeus-kamariorkesteri
2009 Max Bruchin ja Johannes Brahmsin viulukonsertot. Dresdner Philharmonie, Kurt Masur
Aiheesta muualla

NEWSWEEK Interview (englanniksi)
EMI Biography (englanniksi)
Sarah Changin kotisivut (englanniksi)
Tang Gaozu

| Tang Gaozu 高祖 |
| --- | --- |
 
Kiinan keisari
Valtakausi:  18. kesäkuuta 618 – 4. syyskuuta 626
Edeltäjä:  Sui Gong
Seuraaja:  Tang Taizong

Syntynyt:  7. huhtikuuta 566 Chang'an, Kiina
Kuollut:  25. kesäkuuta 635 (69 vuotta) Chang'an, Kiina
Puoliso:  Taimu
Suku:  Li (李)
Isä:  Li Bing
Äiti:  Dugu
Tang Gaozu (7. huhtikuuta 566 – 25. kesäkuuta 635), alku­peräiseltä nimeltään Li Yuan (李淵), oli Kiinan Tang-dynastian perustaja ja tämän dynastian ensimmäinen hallitsija vuosina 618–626. Hänen hallitsijakautensa aikakausinimi oli Wude (武德 wǔ dé). Sui-dynastian vielä hallitessa Li Yuan oli nykyisen Shanxin alueen kuvernööri ja asui Taiyuanissa.
Vuonna 615 Li Yuan määrättiin sijoittamaan varuskunta Longxiin. Hän sai runsaasti kokemusta puolustaessaan valta­kuntaa pohjoisen göktürkkejä vastaan ja pakottamalla heidät rauhaan. Tämän menestyksensä ansiosta Li Yuan sai runsaasti kannatusta, ja kun Sui-dynastia heinäkuussa 617 hajosi, Li Yuan nousi toisen poikansa Li Shiminin, myöhemmän keisari Taizongin, yllyttämänä kapinaan. Hän omaksui Suurkanslerin" (大丞相) arvonimen ja asetti Sui Gongin nukke­hallitsijaksi tämän ollessa vielä lapsi, mutta syrjäytti tämän myöhemmin kokonaan ja aloitti vuonna 618 Tang-dynastian julistautumalla itse keisariksi. Hänen kuolemansa jälkeen hänen poikansa ja seuraajansa Li Shimin kunnioitti häntä nimellä Gaozu ("suuri perustaja").
Hallitsijakautenaan keisari Gaozu keskittyi yhdistämään valtakunnan Tang-dynastian alaisuuteen. Li Shiminin (李世民) tuella, jonka hän nimitti prinssi Qiniksi, hän voitti kaikki muut vallantavoittelijat, joita olivat Li Gui, Dou Jiande, Wang Shichong, Xue Rengao ja Liu Wuzhou. Vuoteen 628 mennessä Tang-dynastia oli onnistunut yhdistämään koko Kiinan. Kotirintamalla hän tunnusti Sui Wendin ansiot Kiinan yhdistäjänä ja pyrki seuraamaan tämän esimerkkiä muun muassa jakamalla maata kansalaisille, ja hän myös alensi veroja. Hän hylkäsi keisari Sui Yangin julmat lait ja uudisti oikeus­järjestelmän. Nämä toimenpiteet valmistivat tietä keisari Taizongille, jonka aikana Tang-dynastia nousi valtansa huipulle.
Vuonna 626 Li Shimin joutui riitaan veljiensä, kruununprinssi Li Jianchengin ja Qin prinssi Li Yuanjin kanssa, hyökkäsi heidän päälleen väijyksistä ja lopulta tappoi heidät. Huolestuneena siitä, mitä Li Shimin saattaisi seuraavaksi tehdä, keisari Gaozu luovutti valta­istuimen hänelle, jolloin hänestä itsestään tuli Taishang Huang, vetäytynyt keisari. Hän kuoli vuonna 635.
Nimet

Keisari Tang Gaozun alkuperäinen nimi oli Li Yuan (李淵). Hallitsijana hänelle annettiin myös kunnia­nimi Shude (叔德). Hänen hallitsijakautensa (618–626) aikakausinimi oli Wude (武德 wǔ dé). Vuonna 674 hänelle annettiin kuolemanjälkeinen nimi keisari Shenyao (神堯皇帝), joka vuonna 754 laajennettiin muotoon keisari Shényáo Dàshèng Dàguāng Xiào (神堯大聖大光孝皇帝).